تورکیه و آوروپا بیرلیگی آراسیندا 1995-جی ایلده ایمضا‌لانان گؤمروک بیرلیگی موقاویله‌سی‌نین شرط‌لری یئنی‌لنیر.
21  ایل اوّل ایمضا‌لانان موقاویله احاطه‌سی‌نین گئنیشلدیلرک، کند و اکینچیلیک محصول‌لاری، خیدمت سکتورو و اجتماعی آلیش‌لاری‌نین داخیل ائدیلمه‌سی پلانلاشدیریلیر.
آوروپا بیرلیگی شوراسی، کومیسیونو موقاویله‌نی یئنیلمه موضوعسوندا صلاحیت وئردی.
تورکیه‌نین تخمینن 3 ایلدیر طلب ائتدیگی یئنیلمه اوچون رسمی مذاکیره‌لر 2017-جی ایلده باشلایا‌جاق.
سازیشین احاطه گئنیشلدیلینجه، کند و اکینچیلیک محصول‌لاری محدودیت اولما‌دان آوروپا بازارینا گیره‌بیله‌جک.
بون‌دان باشقا، تورکیه، آوروپا بیرلیگی-نین اجتماعی مناقضه‌لرینه قاتیلا بیله‌جک. آوروپا بیرلیگینه عضو اؤلکه‌لردکی فیرما‌لار دا تورکیه‌ده یاتیرم حجم‌لرینی آرتیرا.
راضیلاشمانین ایکیطرف‌لی تیجارت حجمی‌نین یانیندا 3-جو اؤلکه‌لره تیجارتی ده آرتیرا‌جاق.
یئنیلمه سونرا آوروپا بیرلیگی ایله آزاد تیجارت راضیلاشماسی ایمضالایان 3-جو اؤلکه‌لره ده تورکیه محدودیت اولما‌دان ایخراج ائده بیله‌جک.
10  ایلده تورکیه ایله آوروپا بیرلیگی آراسین‌داکی تیجارت حجمی‌نین یوزده 50 آرتیریلماسی هدف‌لنیر.
گؤمروک و تیجارت ناظیری بولنت توفنکچی ده، گؤمروک بیرلیگی‌نین گونجللنمسی‌نین تیجارت حجمینی آرتیراجاغینی ایفاده ائده‌رک،
"تورکیه، آوروپا ایله چوخ رقابت ائده بیلر سویه‌ده‌دیر. تورکیه‌نین آوروپا بیرلیگینه ایخراج نیسبتی بو آندا یوزده 49 جیواریندا. بو نیسبت‌لر گله‌جک ایللرده آرتا‌راق داوام ائده‌جک. دئدی.
